Diari Oficial de la Generalitat Valenciana


Sumari del DOGV 5640, del 15-11-2007 (2007/13867)

ORDRE de 31 d'octubre de 2007, de la Conselleria d'Economia, Hisenda i Ocupació, per la qual s'obri nou termini per a l'exercici 2007, de les ajudes per a la creació i equipament de centres de formació sectorials en prevenció de riscos laborals.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5640

Data del DOGV
:   15-11-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/13778


Data del document
:   31-10-2007

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * societat sense fins de lucre
    * ajuda pública
    * suport econòmic
    * institució pública
    * seguretat en el treball
    * formació professional
    * organització patronal
    * sindicat

ORDRE de 31 d'octubre de 2007, de la Conselleria d'Economia, Hisenda i Ocupació, per la qual s'obri nou termini per a l'exercici 2007, de les ajudes per a la creació i equipament de centres de formació sectorials en prevenció de riscos laborals. [2007/13655]  
L'Ordre de 27 de setembre de 2005 (DOGV de 30 de setembre) de la conselleria d'Economia, Hisenda i Ocupació, va aprovar les bases reguladores de les ajudes per a la creació i equipament de centres de formació sectorials en prevenció de riscos laborals.   
Per mitjà de l'Ordre de 3 de maig de 2007 (DOCV núm. 5508 de 9 de maig), es van modificar les bases reguladores i es van convocar les ajudes per a l'exercici de 2007.  
Una vegada conclòs el procediment de concessió de les ajudes, no s'ha executat la dotació inicial d'1.099.930 euros de la línia pressupostària T4178.000 que les finança, i hi ha un saldo disponible de 862.330 euros, per la qual cosa resulta convenient obrir un nou termini de convocatòria.  
Vist l'informe del director general de Treball, Cooperativisme i Economia Social, en virtut de les facultats que em conferix la Llei 5/83 del Consell i d'acord amb el punt segon de la base cinquena de l'Ordre de 27 de setembre de 2005,  
ORDENE  
Article 1  
Obrir el termini de 10 dies, a comptar des de l'endemà de la publicació de la present ordre en el Diari Oficial de la Comunitat Valenciana, per a la presentació de sol·licituds d'ajudes per a la creació i equipament de centres de formació sectorials en prevenció de riscos laborals, regulades per les bases aprovades per Ordre de 27 de setembre de 2005 (DOGV de 30 de setembre), i modificades per la de 3 de maig de 2007 (DOCV de 9 de maig).  
Article 2  
Les ajudes seran finançades a càrrec del programa 315.10 Condicions de Treball i Administració de les Relacions Laborals, línia pressupostària T4178.000, amb un import de 862.330 euros.  
Contra el que disposa la present ordre, que esgota la via administrativa, es podrà interposar recurs potestatiu de reposició davant d'este òrgan en el termini d'un mes des de la publicació en el DOCV o ser impugnat directament davant de l'ordre jurisdiccional contenciós administratiu, en el termini de dos mesos d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 31 d'octubre de 2007  
El conseller d'Economia, Hisenda i Ocupació i   
vicepresident segon del Consell  
Gerardo Camps Devesa